Um 100 manns lögðu leið sína í Safnahúsið á sumardaginn fyrsta en þá stóðu söfnin þrjú fyrir afmælisfagnaði og opnu húsi . Tilefni hátíðahaldanna voru að árið 2016 eru 60 ár liðin frá stofnun Bókasafns Hérðasbúa , 40 ár frá stofnun Héraðsskjalasafns Austfirðinga og 20 ár frá því að Safnahúsið var formlega opnað . Flutt voru ávörp , stúlknakórinn Liljurnar tók lagið og gestum boðið að þyggja veitingar , skoða sýningar og kynna sér starfsemi safnanna . Kristrún Jónsdóttir ( Dúrra ) sem starfaði á Bókasafninu um árabil sagði frá störfum sínum á safninu , flutningum milli húsa í bænum og bókum sem alltaf týndust . Steinunn Kristjánsdóttir , fyrsti safnstjóri Minjasafnsins , lýsti flutningum safnkosts Minjasafnsins úr geymslum í ný húsakynni í Safnahúsinu og starfseminni fyrstu árin í húsinu . Þá sagði Arndís Þorvaldsdóttir sem hefur starfað á Héraðsskjalasafninu um árabil , skemmtilegar sögur úr starfi safnsins . Í tilefni dagsins settu starfskonur Minjasafnsins upp sýningu sem ber yfirskriftina 20 ár í Safnahúsi en hún samanstendur af munum úr öllum söfnunarflokkum Minjasafnsins og er ætlað að sýna fjölbreytileika safnkostsins . Myndir : Gunnar Gunnarsson og Jóhanna Hafliðadóttir